ՀԻՄՆԱՎՈՐՈՒՄ
ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ

Հայտնում ենք, որ 2025 թվականի փետրվարի 14-ի N 101 և հունիսի 3-ի N 416 գրություններով Ջրային կոմիտե է դիմել «Արարատ» ՋՕԸ-ն՝ Արմաշ բնակավայրի Երևանյան խճուղի 1/4գ հասցեում գտնվող նախկին զորանոցի տարածքը «Արարատ» ՋՕԸ-ին տրամադրելու խնդրով, քանի որ «Արարատ» ՋՕԸ-ն չուներ վարչական շենք և պահեստի տարածք, իսկ նշված տարածքը, համաձայն «Արարատ» ՋՕԸ-ի գրության, չէր օգտագործվում։ Հետագայում  Ջրային կոմիտեի կողմից շրջանառվել է «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը, և 2025 թվականի հուլիսի 3-ին ընդունվել է ՀՀ կառավարության «Անշարժ գույք հետ վերցնելու և ամրացնելու մասին» N 908-Ա որոշումը (այսուհետ՝ Որոշում)։ Համաձայն Որոշման՝ Արարատի մարզ, համայնք Արարատ, գյուղ Արմաշ, Երևանյան խճուղի 1/4գ, Երասխ-2 հասցեի 0.8904 հա պետական սեփականություն հանդիսացող հողամասը (անշարժ գույքի նկատմամբ իրավունքների պետական գրանցման վկայական՝ N 22052024-03-0059) ամրացվել է Ջրային կոմիտեին։
Հետագայում ձեռք բերված հողամասի նպատակային նշանակությունը սահմանված կարգով ջրային նպատակային նշանակության հողերի փոփոխելու նպատակով Ջրային կոմիտեն դիմել է ՀՀ Արարատի մարզի Արարատ համայնքին։ Վերջինիս պատասխան գրությունն ուղարկվել է «Արարատ» ՋՕԸ՝ ՀՀ կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 56-րդ կետի պահանջներին համապատասխան, անհրաժեշտ փաստաթղթեր նախապատրաստելու նպատակով։  
Սակայն «Արարատ» ՋՕԸ-ն 2025 թվականի օգոստոսի 20-ի իր N 473 գրությամբ տեղեկացրել է, որ Որոշմամբ ՀՀ Արարատի մարզի Արմաշ բնակավայրի Երևանյան խճուղի 1/4գ հասցեում գտնվող հողամասում շինություն չկա և «Արարատ» ՋՕԸ-ն ֆինանսական հնարավորություն չունի նոր շենք կառուցելու։

